[{"text_idx": "#000002", "text": "La Muzeo de Varmio kaj Mazurio en Olsztyn [ols\u0302tin], la nordorienta Pollando ac\u0302etis la tolaj\u0302on de Anton Hoffmann \u201eBatalo apud Heilsberg\u201d el c\u0302irkau\u0306 la 1907-a jaro. G\u0302i estos prezentita la unuan fojon en la kastelo de Lidzbark Warmin\u0301ski [lig\u0302bark varminski] en la datreveno de la granda batalo de la armeo de Napoleono kontrau\u0306 rusaj-prusaj trupoj, la 10-an de junio 1807. Oni planas, ke la bildo \u2013 prezentanta la plej grandan batalon de Napoleono sur la nuna pola teritorio, en kiu partoprenis 55 mil francoj kaj 80 mil rusoj kaj prusoj \u2013 farig\u0302u g\u0302ermo de kolekto prezentonta la napoleonan epokon en Varmio kaj Mazurio. Pri la signifo de la batalo atestas la fakto, ke la nomo Heilsberg trovig\u0302as sur la Triumfa Arko en Parizo menciita inter lokoj de la plej gravaj bataloj de Napoleono. C\u0302iujare en Lidzbark Warmin\u0301ski kaj Jonkowo apud Olsztyn okazas historiaj enscenigoj de bataloj el tiu epoko."}]